****í

**ASHOKA ÖKOSZISZTÉMA PROGRAM**

**Az ASHOKA Magyarország Ökoszisztéma programjának egyik célja, hogy teret adjon hazai szereplőknek az ismerekedésre, együtt gondolkodásra és hosszútávú együttműködések kialakítására a hazai agro-ökoszisztémán belül. Szeretnénk mozgásba hozni hazai szervezeteket, és előmozdítani ezek partnerségben végrehajtandó projektjeit.**

**PÁLYÁZATI FELHÍVÁS**

Az ASHOKA Magyarország pályázatot hirdet nonprofit szervezetek, társadalmi vállalkozások számára, együttműködésben megvalósított projektek támogatására. A pályázat célja olyan projekt ötletek, vagy már futó programok egyes elemeinek támogatása, ami legalább 2 szervezet összefogásával valósul meg - a fenntartható élelmiszer témakörében.

**Pályázati határidő** 2021. október 10 éjfél

**Pályázati keretösszeg** 5000 EUR

**Projekt időszak** 6 hónap (2021. november 1 – 2022. április 30)

Pályázni a folytatásban található Pályázati űrlap kitöltésével és elküldésével lehet, melyeket a

nambrus@ashoka.org e-mailcímre várunk.

A maximálisan pályázható összeg 5000 EUR, amit a bírálók odaítélhetnek akár egy projektre is, de ennél kisebb összegre is lehet pályázni, ez esetben több nyertes is lehet.

Kérjük, hogy az a pályázatot az a szervezet nyújtsa be, amellyel nyertes pályázat esetén az ASHOKA szerződni tud.

**PÁLYÁZATI ŰRLAP**

1. Szervezet neve, elérhetőségei, képviselőjének neve és elérhetőségei, social media felületei
2. Szervezet **rövid** bemutatása (maximum 1 A4-es oldal)
3. Milyen társadalmi hatást ér el a szervezet? Mérik-e ennek hatását? Hogyan?
4. Partnerszervezet(ek) neve és rövid bemutatásuk (maximum ½ A4-es oldal szervezetenként)
5. Mi az a probléma az ökoszisztémán belül, amire megoldást kínál a projekt? (maximum ½ A4-es oldal)
6. Mi fog változni az együttműködés hatására? Hogyan egészítik ki egymást a szervezetek ebben a projektben? Mi a projekt összeadott hatása? (maximum ½ A4-es oldal)
7. Mi az együttműködés, összefogás **3** legfontosabb hozzáadott értéke?
8. Mi fog változni a projekt lezárulta után? (maximum ½ A4-es oldal)
9. Hogyan folytatható a projekt, a támogatási időszak lezárulása után? Mire lehet, lenne még szükség a folytatáshoz? (maximum ½ A4-es oldal)
10. Mire fordítaná a szervezet az elnyert összeget és milyen bontásban? (költségvetés, indoklások)
11. Mennyi a projekt teljes költsége? Van-e erre a projektre más forrásból támogatás?
12. Mellékletek (bármilyen anyag, cikk, leírás, ami segítheti az elbírálást)